Κωνσταντίνος Τριανταφυλλίδης

Ο Κωνσταντίνος Δημητρίου Τριανταφυλλίδης είναι Έλληνας γενετιστής και πανεπιστημιακός.

Γεννήθηκε στις 5 Σεπτεμβρίου 1940 στην Χαριτωμένη Δράμας. Είναι παντρεμένος και έχει δυο παιδιά.
Διετέλεσε Πρόεδρος Τμήματος Βιολογίας Α.Π.Θ επί 6 έτη.  Μέλος της Συγκλήτου του Α.Π.Θ, μέλος της ολομέλειας της Επιτροπής Ερευνών του Α.Π.Θ, δ/ντής του Τομέα Γενετικής, Ανάπτυξης και Μοριακής Βιολογίας, και δ/ντής Εργαστηρίου Γενικής Βιολογίας του Τμήματος Βιολογίας Α.Π.Θ. Κατέχει, επίσης τον τίτλο του Ομότιμου Καθηγητή. Είναι περισσότερο γνωστός για την μελέτη γενετικού υλικού DNA της Ελλάδας και των κατοίκων της.

Επαγγελματική σταδιοδρομία
Το 1959 πέτυχε στις εισαγωγικές εξετάσεις του Φυσιογνωστικού Τμήματος της Φ.Μ.Σ. του ΑΠΘ. Πήρε υποτροφία του Ι.Κ.Υ. σε όλη τη διάρκεια των σπουδών και αποφοίτησε το 1963 με βαθμό “ΑΡΙΣΤΑ”. Το 1971 έγινε διδάκτορας της Φ.Μ. Σχολής του Α.Π.Θ. με βαθμό ΑΡΙΣΤΑ και το 1978 έγινε Υφηγητής της Φ.Μ. Σχολής του ΑΠΘ.
Το 1973-1975 έκανε μεταδιδακτορικές σπουδές στο Department of Zoology, Division of Genetics, University of Texas, Austin, U.S.A.
Το 1988 έκανε εξάμηνη μετεκπαίδευση στο Τμήμα Γενετικής Ανθρώπου της Ιατρικής Σχολής του Πανεπιστημίου του Newcastle της Αγγλίας.
Τα έτη 1980, 1981, 1985 έκανε μετεκπαίδευση στη Γαλλία, τη  Βουλγαρία και την Αγγλία, αντιστοίχως.

 1966-1972: Βοηθός Εργαστηρίου  Γ. Βιολογίας ΑΠΘ
 1973-1978: Επιμελητής Εργαστηρίου  Γ. Βιολογίας ΑΠΘ
 1978-1982: Υφηγητής Εργαστηρίου Γ. Βιολογίας ΑΠΘ
 1982-1983: Επίκ. Καθηγητής Τμήματος Βιολογίας ΑΠΘ
 1983-1986: Αναπλ. Καθηγητής Τμήματος Βιολογίας ΑΠΘ
 1986-2007: Καθηγητής Τμήματος Βιολογίας,  ΑΠΘ

Διοικητικό έργο 
 1984-1987: Δ/ντής Τομέα Γενετικής, Ανάπτυξης και Μοριακής Βιολογίας, Τμήμα Βιολογίας,  ΑΠΘ
 1988-2001: Δ/ντής Εργαστηρίου Βιολογίας Ανάπτυξης, Τμήμα Βιολογίας ΑΠΘ
 1989-1991: Δ/ντής Τομέα Οικολογίας, Τμήμα Βιολογίας ΑΠΘ 
 1989 -1995: Πρόεδρος Τμήματος Βιολογίας ΑΠΘ
 1993 -1995: Μέλος της Συγκλήτου
 2001-2007: Μέλος της ολομέλειας της Επιτροπής Ερευνών
 2004-2007 : Δ/ντής Εργ/ίου Γ. Βιολογίας,  Τμήμα Βιολογίας

Ερευνητικό Αντικείμενο 
Έχει πάρει μέρος σε πληθώρα χρηματοδοτούμενων διεθνών καινοτόμων ερευνητικών προγραμμάτων που σχετίζονται με μοριακές (DNA)  αναλύσεις σε πολλά ζωικά είδη (αγριόχοιρους, αγελάδες, πέρδικες και καλλιεργούμενα ψάρια) καθώς και τη γενετική ταυτοποίηση και διαχείριση αυτών. Στην μελέτη της γενετικής σύστασης των κατοίκων της Ελλάδας με κλασικούς και DNA δείκτες με στόχο τη διερεύνηση της βιολογικής ιστορίας των Ελλήνων και της σχέσης τους με άλλους λαούς της Ευρασίας. Στην μοριακή διερεύνηση κληρονομικών ασθενειών χρησιμοποιώντας τεχνικές DNA και τον ελεγχο ιατροδικαστικών περιπτώσεων με χρήση DNA. Όπως επίσης στην μελέτη της γενετικής δομής και των τρόπων βελτίωσης και διαχείρισης ζώων και στην εκτίμηση των επιπτώσεων ανθρωπογενών δραστηριοτήτων στη γενετική σύσταση του ανθρώπου και ζωικών ειδών. Έχει δημοσιεύσει συνολικά 277 εργασίες, 119 εργασίες σε επιστημονικά περιοδικά, 154 ανακοινώσεις σε πρακτικά επιστημονικών συνεδρίων και 3 άρθρα σε επιστημονικά βιβλία.
Το επιστημονικό έργο αναφέρεται 4.000  φορές  στη διεθνή βιβλιογραφία.

Συγγραφικό Έργο
 Κανέλλης Α., Κ. Τριανταφυλλίδης και Α. Πέντζου-Δαπόντε, Εργαστηριακές Ασκήσεις και Προβλήματα Γενικής Βιολογίας, Σελ. 320, Θεσσαλονίκη, 1970.
 Καστρίτσης Κ. και Κ. Τριανταφυλλίδης, Γενετική, Τόμος Α, σελ. 241, Θεσσαλονίκη, 1974.
 Τριανταφυλλίδης Κωνσταντίνος, Μαθήματα Μοριακής Βιολογίας, σελ. 280, Θεσσαλονίκη, 1978.
 Τριανταφυλλίδης Κωνσταντίνος, Εργαστηριακές Ασκήσεις Γενετικής (Κλασικής γενετικής, Γενετικής ανθρώπου και Εξέλιξης), σελ. 262, Θεσσαλονίκη, 1981.
 Τριανταφυλλίδης Κ. και Α. Κουβάτση, Γενετική ανθρώπου, Θεσσαλονίκη, 1987, σελ. 382.
 Τριανταφυλλίδης Κωνσταντίνος,  Γενετική για τους φοιτητές της Κτηνιατρικής, Θεσσαλονίκη, 1988, σελ. 286.
 Τριανταφυλλίδης Κωνσταντίνος,  Εργαστηριακές Ασκήσεις Γενετικής, Θεσσαλονίκη, 1989, σελ. 100.
 Τριανταφυλλίδης Κωνσταντίνος,  Κλασική και Μοριακή Γενετική, Θεσσαλονίκη 1992, σελ. 702.
 Σίνης Α., Τριανταφυλλίδης Κ., κ. ά.,  Υδατοκαλλιέργειες, Θεσσαλονίκη 2003, σελ.372.
 Τριανταφυλλίδης Κ., Βιοτεχνολογία Ζώων: Εφαρμογές στον άνθρωπο, Δεύτερη έκδοση, σελ. 346, Εκδοτικός Οίκος Δέσποινα Κυριακίδη, Θεσσαλονίκη 2015.
 Τριανταφυλλίδης Κ.,  Οικονομία – Δίκαιο στη Βιολογία (Έμφαση στη Βιοτεχνολογία), Δεύτερη έκδοση, σελ. 308, Εκδοτικός Οίκος Δέσποινα Κυριακίδη, Θεσσαλονίκη 2015. 

Επιπλέον, είναι συγγραφέας του βιβλίου: Η Γενετική Ιστορία της Ελλάδας - Το DNA των Ελλήνων, σελ. 426., Δεύτερη έκδοση 2014, καθώς και του εκλαϊκευμένου βιβλίου (στα Ελληνικά και στα Αγγλικά) με τίτλους: Η ΓΕΝΕΤΙΚΗ ΚΑΤΑΓΩΓΗ ΤΩΝ ΕΛΛΗΝΩΝ,, σελ. 246. (2016),  The genetic origin of the Greeks (Ιούλιος 2018). Εκδοτικός Οίκος Δέσποινας Κυριακίδη.

Μετάφραση βιβλίου 
 Suzuki D. and A. Griffiths: An Introduction to Genetic Analysis, Μετάφραση: Κ. Καστρίτσης, Μ. Πελεκάνος και Κ. Τριανταφυλλίδης, Εισαγωγή στη Γενετική Ανάλυση, σελ. 783, Θεσσαλονίκη, 1989, Αφοί Κυριακίδη.

Άρθρα σε βιβλία 
  Τριανταφυλλίδης Κ. και Α. Κουβάτση (2003). Συνεισφορά της μοριακής γενετικής στη διάγνωση, πρόληψη και θεραπεία του καρκίνου.   Υπεύθυνος Σύνταξης Σ. Μπεσμπέας, Πρόληψη και έγκαιρη διάγνωση Νοσημάτων φθοράς. Ελληνική Αντικαρκινική  Εταιρεία, Αθήνα 2003,σελ. 557-571.
 Τριανταφυλλίδης Κ. (2009). Επιπτώσεις των κεραιών κινητής τηλεφωνίας στην υγεία. Κέντρο Διεθνούς και Ευρωπαϊκού Οικονομικού Δικαίου και Δικηγορικός σύλλογος Θεσσαλονίκης. Κεραίες Κινητής Τηλεφωνίας, Εκδόσεις ΑΝΤ. Ν. Σάκκουλα.
 Αναστασία Κουβάτση και Κωνσταντίνος Τριανταφυλλίδης (2015). Γενετική πληθυσμών, Φυσική επιλογή και Κληρονομικές ασθένειες  στη Γενετική δεξαμενή των Ελλήνων. Ανθρωπολογικά Μονοπάτια, Τιμητικό Αφιέρωμα στον Καθηγητή Ν.Ι. Ξηροτύρη, 2014.
 Triantaphyllidis C. (2017). Τhe Genetics History of Hellas, Egypt and of the Near East and the DNA study of King Tutankhamun. In Liber Amicorum – Speculum Siderum: Nut Astrophoros, pp. 376. Archaeopress Publishing LTD (Oxford, England).

Επιστημονική έκθεση 
 Laikre L., A. Antunes, A. Apostolidis, .… and C. Triantaphyllidis (1999). Conservation genetic management of brown trout (Salmo trutta) in Europe, pp. 91, Edited by Linda Laikre, Division of Population Genetics, Stockholm University, Sweden. ISBN 87-987732-0-8 1999, pages 92.

Τιμητικές διακρίσεις 
 Σύλλογος Ελλήνων λογοτεχνών.  Δήμος Θεσσαλονίκης.  Σύλλογος κατοίκων Βυζαντίου Θεσσαλονίκης. Ελληνική Εταιρεία Βιολογικών Επιστημών.  Πανελλήνια ΄Ενωση Ιχθυολόγων.

Παραπομπές 

Έλληνες πανεπιστημιακοί
Έλληνες γενετιστές